ليپيݣراف (جايّة من ليونانية epigraphê و كاتعني فاش كاتحطّ شي كتبة فوق شي حاجة) ف لأدب هي مقولة ولا جملة كاتّحطّ ف لكتاب، سوا ف لبدية ديالو ولا ف شي بلاصة خرا (بحال لغلاف لّوراني متلا) كايكون لهدف ديالها تعطي ل لقارئ فكرة على نّية د لكاتيب ولا تلخّص شنو كاين ف لكتاب و بعض لمرّات يمكن تتحطّ حتا باش تّلف لقارئ ولا تشهيه يقرا لكتاب ولا باش يعطي شي ملخّص ولا عبرة على لمضمون د لكتاب. ليپيݣراف كاينتامي ل تّيقنيات لأدبية لّي كاتّسما لپيريطيكست Péritexte (يعني نّصوص لّي دايرة ب نّص رّئيسي) بحال لمقدّمة، تّقديم، لعناوين،... Epigraphe - CNRTL